حەسەن شەریف

حەسەن شەریف (لەدایکبووی ١٩٦٩ لە گوندی کێستەی بەرواری باڵایە، لە پارێزگای دھۆک) گۆرانیبێژێکی کوردە بە زاراوەی کرمانجی.

 ژیان 
حەسەن شەریف لە دایکبووی ١٩٦٩. خوێندنی سەرەتاییی لە گوندی کێستە و شاری دھۆک خوێندووە، بەڵام نەیتوانیوە تەواوی بکات. ئەو ھەر لە منداڵییەوە خولیای گورانی کوردی بووە، لە تەمەنی ١١ ساڵیدا دەستی بە ژەنینی ئامێری تەمبوور کردووە و لە ساڵانی دواتردا سازەکەی بۆ کۆمەڵێک ھونەرمەند ژەنیوە، لە ساڵی ١٩٨٥دا یەکەم گورانی بڵاو کردەوە بەناوی «تەمبورا من» ھەروەھا لە ساڵی ١٩٨٦دا بەرھەمێکی تری بڵاو کردەوە بە ناوی «باران باری».

لە ساڵی ١٩٨٧ بە ھۆی ھەڵوێستە سیاسییەکانی ھەروەھا ڕەنگدانەوە لە گورانییەکانیدا ناچار دەبێت شارەکەی بە جێبێلیت ڕوو بکاتە چیاکان کە ئەوکات شوێنی پێشمەرگەبووە، ھەروەھا دوای ئەنفالی بادینان لە ساڵی ١٩٨٨دا ناچار بە پەنابەری دەبێت لە شاری ئامەدی باکووری کوردستان.

ھەر لە ئاوارەییدا ئەلبوومیک بە ناوی «ھەڵەبجە-ھیرۆشیمای کوردستان» تومارکرد، کە ئەویش لەژێر چاودێرییەکی تۆند و بە مەرجی زۆری جەندرمەی تورکیا، تاوەکو ساڵی ١٩٩١ دەگەڕیتەوە باشوری کوردستان.

حەسەن شەریف، چەند گۆرانییەکی بە زاراوەی سۆرانی تومارکردووە کە لە فولکلۆرەوە وەرگیراون لە نموونەکانی "ئەشکی سۆر"، "بەچی ئەچی" و "ھەرمێ".

 بەرھەمەکان 
 ھەڵبجە ١٠ گۆرانی
 خوزی ٩ گۆرانی
 توڕا ئەڤینێ ٩ گۆرانی
 تاڤی ١٢ گۆرانی
 نە ئەزبەنی ١١ گۆرانی
 ئاڤ و ئاڤ ١٢ گۆرانی

 سەرچاوەکان 



پۆل:لەدایکبووانی ١٩٦٩
پۆل:ھونەرمەندانی کورد
پۆل:گۆرانیبێژانی کورد